title: Regulamentul de punere în aplicare (UE) nr. 708/2011 al Comisiei din 20 iulie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.7.2011

               RO

               Jurnalul Oficial al Uniunii Europene

               L 190/55

         REGULAMENTUL DE PUNERE ÎN APLICARE (UE) NR. 708/2011 AL COMISIEI
   din 20 iulie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 21 iulie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  AL

                  49,0

                  AR

                  19,4

                  EC

                  19,4

                  MK

                  41,0

                  ZZ

                  32,2

                  0707 00 05

                  AR

                  22,0

                  TR

                  105,8

                  ZZ

                  63,9

                  0709 90 70

                  AR

                  24,9

                  TR

                  110,8

                  ZZ

                  67,9

                  0805 50 10

                  AR

                  66,1

                  TR

                  62,0

                  UY

                  66,8

                  ZA

                  77,5

                  ZZ

                  68,1

                  0808 10 80

                  AR

                  124,7

                  BR

                  79,3

                  CL

                  92,2

                  CN

                  104,7

                  NZ

                  115,6

                  US

                  166,9

                  ZA

                  99,2

                  ZZ

                  111,8

                  0808 20 50

                  AR

                  81,6

                  CL

                  93,7

                  CN

                  54,5

                  NZ

                  149,7

                  ZA

                  100,0

                  ZZ

                  95,9

                  0809 10 00

                  TR

                  196,3

                  XS

                  143,2

                  ZZ

                  169,8

                  0809 20 95

                  TR

                  286,5

                  ZZ

                  286,5

                  0809 30

                  TR

                  158,2

                  ZZ

                  158,2

                  0809 40 05

                  BA

                  55,4

                  ZZ

                  55,4

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) nr. 1155/2014 al Comisiei din 29 octombrie 2014 de corectare a versiunii în limba suedeză a Regulamentului de punere în aplicare (UE) nr. 564/2013 al Comisiei cu privire la taxele plătite Agenției Europene pentru Produse Chimice în conformitate cu Regulamentul (UE) nr. 528/2012 al Parlamentului European și al Consiliului privind introducerea pe piață și utilizarea produselor biocide (Text cu relevanță pentru SEE)

text:
               30.10.2014

               RO

               Jurnalul Oficial al Uniunii Europene

               L 309/28

         REGULAMENTUL DE PUNERE ÎN APLICARE (UE) NR. 1155/2014 AL COMISIEI
   din 29 octombrie 2014
   de corectare a versiunii în limba suedeză a Regulamentului de punere în aplicare (UE) nr. 564/2013 al Comisiei cu privire la taxele plătite Agenției Europene pentru Produse Chimice în conformitate cu Regulamentul (UE) nr. 528/2012 al Parlamentului European și al Consiliului privind introducerea pe piață și utilizarea produselor biocide
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 80 alineatul (1),
   întrucât:

               (1)

               Există o eroare în versiunea în limba suedeză a Regulamentului de punere în aplicare (UE) nr. 564/2013 al Comisiei (2) care ar trebui corectată. Celelalte versiuni lingvistice nu sunt afectate.

               (2)

               Prin urmare, Regulamentul de punere în aplicare (UE) nr. 564/2013 trebuie corectat în consecință.

               (3)

               Măsurile prevăzute de prezentul regulament de punere în aplicare sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se referă numai la versiunea în limba suedeză.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 octombrie 2014.

            Pentru Comisie

            Președintele

         José Manuel BARROSO

      (1)  JO L 167, 27.6.2012, p. 1.

      (2)  Regulamentul de punere în aplicare (UE) nr. 564/2013 al Comisiei din 18 iunie 2013 cu privire la taxele plătite Agenției Europene pentru Produse Chimice în conformitate cu Regulamentul (UE) nr. 528/2012 al Parlamentului European și al Consiliului privind introducerea pe piață și utilizarea produselor biocide (JO L 167, 19.6.2013, p. 17).


title: Regulamentul de punere în aplicare (UE) nr. 707/2011 al Comisiei din 20 iulie 2011 de stabilire a cuantumului final al ajutorului pentru furaje uscate pentru anul de comercializare 2010/2011

text:
               21.7.2011

               RO

               Jurnalul Oficial al Uniunii Europene

               L 190/54

         REGULAMENTUL DE PUNERE ÎN APLICARE (UE) NR. 707/2011 AL COMISIEI
   din 20 iulie 2011
   de stabilire a cuantumului final al ajutorului pentru furaje uscate pentru anul de comercializare 2010/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 90 litera (c) coroborat cu articolul 4,
   întrucât:

               (1)

               La articolul 88 alineatul (1) din Regulamentul (CE) nr. 1234/2007 se stabilește cuantumul ajutorului acordat întreprinderilor de prelucrare pentru furaje uscate în limita cantității maxime garantate prevăzute la articolul 89 din regulamentul respectiv.

               (2)

               În conformitate cu articolul 33 alineatul (1) al doilea paragraf din Regulamentul (CE) nr. 382/2005 al Comisiei din 7 martie 2005 de stabilire a normelor de aplicare a Regulamentului (CE) nr. 1786/2003 al Consiliului privind organizarea comună a pieței furajelor uscate (2), statele membre au comunicat Comisiei cantitățile de furaje uscate pentru care dreptul de a beneficia de ajutor a fost recunoscut în cursul anului de comercializare 2010/2011. Conform acestor comunicări, cantitatea maximă garantată pentru furaje uscate nu a fost depășită.

               (3)

               Prin urmare, cuantumul ajutorului pentru furajele uscate se ridică la 33 EUR pe tonă, în conformitate cu articolul 88 alineatul (1) din Regulamentul (CE) nr. 1234/2007.

               (4)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Pentru anul de comercializare 2010/2011, cuantumul final al ajutorului pentru furajele uscate se stabilește la 33 EUR pe tonă.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 61, 8.3.2005, p. 4.


title: Regulamentul de punere în aplicare (UE) nr. 1080/2012 al Comisiei din 16 noiembrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               17.11.2012

               RO

               Jurnalul Oficial al Uniunii Europene

               L 320/25

         REGULAMENTUL DE PUNERE ÎN APLICARE (UE) NR. 1080/2012 AL COMISIEI
   din 16 noiembrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 noiembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  40,0

                  MA

                  45,9

                  MK

                  36,9

                  TR

                  69,6

                  ZZ

                  48,1

                  0707 00 05

                  AL

                  57,9

                  EG

                  209,3

                  MK

                  42,0

                  TR

                  87,0

                  ZZ

                  99,1

                  0709 93 10

                  MA

                  129,8

                  TR

                  106,8

                  ZZ

                  118,3

                  0805 20 10

                  MA

                  137,9

                  ZA

                  144,8

                  ZZ

                  141,4

                  0805 20 30, 0805 20 50, 0805 20 70, 0805 20 90

                  HR

                  62,3

                  TR

                  81,8

                  ZA

                  193,6

                  ZZ

                  112,6

                  0805 50 10

                  AR

                  57,4

                  TR

                  85,1

                  ZA

                  61,3

                  ZZ

                  67,9

                  0806 10 10

                  BR

                  287,7

                  LB

                  256,5

                  PE

                  322,4

                  TR

                  114,3

                  US

                  314,0

                  ZZ

                  259,0

                  0808 10 80

                  CA

                  156,2

                  CL

                  151,2

                  CN

                  79,8

                  MK

                  36,9

                  NZ

                  162,5

                  US

                  193,0

                  ZA

                  132,8

                  ZZ

                  130,3

                  0808 30 90

                  CN

                  47,2

                  TR

                  110,0

                  ZZ

                  78,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/1690 al Comisiei din 20 septembrie 2016 de stabilire a cantităților care urmează să fie adăugate la cantitatea fixată pentru subperioada 1 ianuarie-31 martie 2017 în cadrul contingentelor tarifare deschise prin Regulamentul (CE) nr. 442/2009 în sectorul cărnii de porc

text:
               21.9.2016

               RO

               Jurnalul Oficial al Uniunii Europene

               L 255/19

         REGULAMENTUL DE PUNERE ÎN APLICARE (UE) 2016/1690 AL COMISIEI
   din 20 septembrie 2016
   de stabilire a cantităților care urmează să fie adăugate la cantitatea fixată pentru subperioada 1 ianuarie-31 martie 2017 în cadrul contingentelor tarifare deschise prin Regulamentul (CE) nr. 442/2009 în sectorul cărnii de porc
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 442/2009 al Comisiei (2) a deschis contingente tarifare anuale pentru importul de produse din sectorul cărnii de porc. Contingentele indicate în anexa I partea B din regulamentul respectiv sunt gestionate conform metodei de examinare simultană.

               (2)

               Cantitățile care fac obiectul cererilor de licențe de import depuse în perioada 1-7 septembrie 2016 pentru subperioada 1 octombrie-31 decembrie 2016 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 442/2009, care urmează să fie adăugate la subperioada 1 ianuarie-31 martie 2017, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 septembrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 442/2009 al Comisiei din 27 mai 2009 privind deschiderea și gestionarea unor contingente tarifare comunitare în sectorul cărnii de porc (JO L 129, 28.5.2009, p. 13).

      ANEXA

                  Număr de ordine

                  Cantități nesolicitate care urmează să fie adăugate la cantitățile disponibile pentru subperioada 1 ianuarie-31 martie 2017
                  (în kg)

                  09.4038

                  17 032 500

                  09.4170

                  2 461 000

                  09.4204

                  2 312 000


title: Regulamentul de punere în aplicare (UE) nr. 965/2013 al Comisiei din 9 octombrie 2013 de modificare pentru a 204-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               10.10.2013

               RO

               Jurnalul Oficial al Uniunii Europene

               L 268/7

         REGULAMENTUL DE PUNERE ÎN APLICARE (UE) NR. 965/2013 AL COMISIEI
   din 9 octombrie 2013
   de modificare pentru a 204-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La 1 octombrie 2013, Comitetul pentru sancțiuni al Consiliului de Securitate al Organizației Națiunilor Unite (CSONU) a hotărât, după ce a analizat cererea prezentată de această persoană pentru eliminarea sa de pe listă și ținând seama de raportul cuprinzător al Ombudsmanului întocmit în temeiul Rezoluției 1904(2009) a CSONU, să elimine o persoană fizică de pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 octombrie 2013.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:
      Se elimină următoarea mențiune de la rubrica „Persoane fizice”:

         „Moustafa Abbes [alias (a) Mostafa Abbes, (b) Mostafa Abbas, (c) Mustafa Abbas (d) Moustapha Abbes]. Adresă: Algeria. Data nașterii: 5.2.1962. Locul nașterii: (a) Osniers, Algeria, (b) Franța. Cetățenie: algeriană. Alte informații: fratele lui Youcef Abbes. Data desemnării menționate la articolul 2a alineatul (4) litera (b): 17.3.2004.”


title: Regulamentul de punere în aplicare (UE) nr. 750/2012 al Comisiei din 14 august 2012 privind clasificarea anumitor mărfuri în Nomenclatura combinată

text:
               18.8.2012

               RO

               Jurnalul Oficial al Uniunii Europene

               L 222/3

         REGULAMENTUL DE PUNERE ÎN APLICARE (UE) NR. 750/2012 AL COMISIEI
   din 14 august 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2012.

            Pentru Comisie, pentru președinte

         Andris PIEBALGS

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                  Produs (cunoscut sub numele de „Propolis”) prezentat sub formă de capsule gelatinoase și destinat vânzării cu amănuntul. Conținutul fiecărei capsule este alcătuit din următoarele componente (% în greutate):

                              —

                              rășini vegetale și ceruri vegetale

                              55

                              —

                              ceruri

                              30

                              —

                              uleiuri esențiale

                              8-10

                              —

                              polen

                              5

                        Substanțele componente sunt colectate de albine și transformate de acestea cu ajutorul enzimelor salivare.
                  Conform etichetei, produsul este un supliment alimentar destinat consumului uman.

                  2106 90 92

                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2106, 2106 90 și 2106 90 92.
                  Produsul este un preparat alimentar sub formă de capsule. Atât învelișul, cât și conținutul determină utilizarea și caracterul de supliment alimentar al produsului (a se vedea hotărârea Curții de Justiție a Uniunii Europene în cauzele conexate „Swiss Caps”, C-410/08–C-412/08, Rep., 2009, p. I-11991, punctele 29 și 32).
                  Prin urmare, se exclude clasificarea produsului la codul NC 0410 00 00 ca produs comestibil de origine animală.
                  În consecință, produsul trebuie clasificat la poziția 2106 ca preparat alimentar nedenumit și necuprins în altă parte (a se vedea, de asemenea, notele explicative la Sistemul armonizat aferente poziției 2106, punctul 16).


title: Regulamentul de punere în aplicare (UE) nr. 972/2013 al Comisiei din 9 octombrie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Μεσσαρά (Messara) (DOP)]

text:
               12.10.2013

               RO

               Jurnalul Oficial al Uniunii Europene

               L 272/3

         REGULAMENTUL DE PUNERE ÎN APLICARE (UE) NR. 972/2013 AL COMISIEI
   din 9 octombrie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Μεσσαρά (Messara) (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Μεσσαρά” (Messara), depusă de Grecia, a fost publicată în Jurnalul Oficial al Uniunii Europene
                   (3).

               (3)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, denumirea „Μεσσαρά” (Messara) trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 octombrie 2013.

            Pentru Comisie

         Joaquín ALMUNIA

            Vicepreședinte

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO C 396, 21.12.2012, p. 24.

      ANEXĂ
      Produse agricole destinate consumului uman enumerate în anexa I la tratat:

         Clasa 1.5.   Uleiuri și grăsimi (unt, margarină, uleiuri etc.)

      GRECIA
      Μεσσαρά (Messara) (DOP)


title: Regulamentul de punere în aplicare (UE) nr. 302/2012 al Comisiei din 4 aprilie 2012 de modificare a Regulamentului de punere în aplicare (UE) nr. 543/2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate

text:
               5.4.2012

               RO

               Jurnalul Oficial al Uniunii Europene

               L 99/21

         REGULAMENTUL DE PUNERE ÎN APLICARE (UE) NR. 302/2012 AL COMISIEI
   din 4 aprilie 2012
   de modificare a Regulamentului de punere în aplicare (UE) nr. 543/2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolele 103h și 127, coroborate cu articolul 4,
   întrucât:

               (1)

               Regulamentul (CE) nr. 1234/2007 instituie o organizare comună a piețelor agricole care include sectorul fructelor și legumelor și sectorul fructelor și legumelor prelucrate. În temeiul articolului 103a din Regulamentul (CE) nr. 1234/2007, coroborat cu articolul 125e din același regulament, Uniunea poate acorda ajutoare grupurilor de producători înființate în statele membre care au aderat recent la Uniunea Europeană, în regiunile ultraperiferice ale Uniunii și în insulele mici din Marea Egee. Ajutorul respectiv vizează încurajarea înființării grupurilor de producători, facilitarea funcționării administrative a acestor grupuri și a îndeplinirii de către acestea a criteriilor de recunoaștere a organizațiilor de producători, care constituie principalii actori din sectorul fructelor și legumelor.

               (2)

               Articolele 36-49 din Regulamentul de punere în aplicare (UE) nr. 543/2011 al Comisiei (2) prevăd normele detaliate referitoare la grupurile de producători. Pentru a preveni situațiile în care operatorii creează în mod artificial condițiile de obținere a plății ajutoarelor din partea Uniunii, în vederea obținerii unor avantaje contrare obiectivelor Regulamentului (CE) nr. 1234/2007, este oportun să se impună statelor membre să stabilească norme prin care să prevină transferul producătorilor între grupurile de producători cu scopul de a beneficia de ajutoare din partea Uniunii pentru o perioadă mai îndelungată decât cea menționată la articolul 125e alineatul (1) din Regulamentul (CE) nr. 1234/2007 și prin care să prevină recunoașterea de către statele membre ca grupuri de producători a unor entități juridice sau a unor părți clar definite ale unor entități juridice care ar putea îndeplini deja criteriile de recunoaștere a organizațiilor de producători.

               (3)

               În conformitate cu articolul 125e alineatul (1) din Regulamentul (CE) nr. 1234/2007, grupurile de producători trebuie să prezinte statului membru competent un plan de recunoaștere etapizat. Statele membre trebuie să evalueze dacă durata planului de recunoaștere propus nu este nejustificat de lungă și să solicite modificări în cazul în care un grup de producători ar putea îndeplini criteriile de recunoaștere a organizațiilor de producători înaintea încheierii perioadei de tranziție menționate la articolul 125e alineatul (1).

               (4)

               În conformitate cu articolul 39 alineatul (2) din Regulamentul de punere în aplicare (UE) nr. 543/2011, statele membre stabilesc condițiile în care grupurile de producători pot solicita modificări ale planurilor în timpul aplicării acestora. Pentru a se asigura aplicarea corespunzătoare a regulamentului menționat și în interesul previzibilității financiare și al bunei gestiuni financiare, trebuie prevăzute norme prin care să se stabilească un procentaj maxim pentru o propunere de creștere a cheltuielilor din cadrul unui plan de recunoaștere aprobat. Totuși, trebuie să se aplice limite diferite în cazul planurilor de recunoaștere aprobate înaintea intrării în vigoare a prezentului regulament și în cazul fuzionării unor grupuri de producători.

               (5)

               Din motive de disciplină bugetară și pentru a se optimiza alocarea resurselor financiare într-un mod sustenabil și eficace, este oportun să se prevadă un plafon pentru finanțarea din partea Uniunii a ajutorului pentru acoperirea unei părți a investițiilor menționate la articolul 103a alineatul (1) litera (b) din Regulamentul (CE) nr. 1234/2007. Din motive de securitate financiară și juridică, trebuie întocmită o listă a investițiilor care nu pot fi acoperite prin planurile de recunoaștere.

               (6)

               Din motive de disciplină bugetară, este de asemenea necesar să se prevadă un plafon pentru cheltuielile care urmează a fi finanțate din Fondul European de Garantare Agricolă (FEGA) în ceea ce privește ajutoarele menționate la articolul 103a alineatul (1) din Regulamentul (CE) nr. 1234/2007 și să se stabilească un sistem de notificare prin care statele membre să informeze Comisia cu privire la implicațiile financiare ale planurilor de recunoaștere înainte de aprobarea acestora.

               (7)

               Pentru a se preveni orice îmbogățire nejustificată în cazul în care un membru părăsește grupul de producători și beneficiază de investiții în cadrul propriei sale exploatații, trebuie stabilite norme prin care să se permită grupului de producători să recupereze investiția sau valoarea reziduală a investiției în cazul în care nu a expirat încă perioada de amortizare.

               (8)

               Din motive de previzibilitate financiară și previziune bugetară, este oportună prevederea unor norme mai detaliate privind notificările pe care statele membre trebuie să le transmită Comisiei în legătură cu implicațiile financiare ale planurilor de recunoaștere ale grupurilor de producători.

               (9)

               Trebuie efectuate controale în așa fel încât statele membre să poată reacționa rapid la orice eventual abuz care implică un risc pentru bugetul Uniunii. În acest scop, este oportună consolidarea controalelor în cazurile în care se constată nereguli semnificative.

               (10)

               Articolul 103e din Regulamentul (CE) nr. 1234/2007 prevede că, în regiuni ale statelor membre în care gradul de organizare a producătorilor este deosebit de scăzut, statele membre pot fi autorizate de către Comisie, pe baza unei cereri bine justificate, să acorde organizațiilor de producători o asistență financiară națională reprezentând cel mult 80 % din contribuțiile financiare menționate la articolul 103b alineatul (1) litera (a) din regulamentul respectiv.

               (11)

               În temeiul articolului 103e din Regulamentul (CE) nr. 1234/2007, în regiunile statelor membre în care organizațiile de producători comercializează mai puțin de 15 % din producția de fructe și legume și a căror producție de fructe și legume reprezintă cel puțin 15 % din producția lor agricolă totală, asistența națională poate fi rambursată de Uniune la cererea statului membru respectiv.

               (12)

               Conform articolului 92 alineatul (2) din Regulamentul de punere în aplicare (UE) nr. 543/2011, Comisia trebuie să aprobe sau să respingă cererea de autorizare a acordării asistenței financiare naționale în termen de trei luni de la data transmiterii cererii. În absența unui răspuns din partea Comisiei în această perioadă, se consideră că cererea a fost aprobată. Totuși, perioada de trei luni poate fi suspendată în cazul în care cererea statului membru este incompletă.

               (13)

               Experiența a arătat că sunt adesea necesare mai mult de trei luni pentru procedura de adoptare și notificare către statele membre a unei decizii a Comisiei și că nu poate fi întotdeauna identificată data efectivă de la care se poate considera aprobată o cerere. Din motive de securitate juridică, este oportun să se prevadă că Comisia aprobă sau refuză cererea printr-o decizie formală.

               (14)

               Articolul 103e din Regulamentul (CE) nr. 1234/2007 limitează procentajul asistenței financiare naționale care poate fi autorizată la 80 % din contribuțiile financiare efectuate de membrii unei organizații de producători sau de însăși organizația de producători. Articolul 95 alineatul (4) din Regulamentul de punere în aplicare (UE) nr. 543/2011 limitează procentajul rambursării de către Uniune a asistenței financiare naționale la 60 % din asistența financiară națională acordată organizațiilor de producători. Din motive de disciplină bugetară, este necesar să se prevadă un plafon pentru cuantumul asistenței financiare naționale care poate fi rambursat de Uniune, în raport cu cuantumul maxim al asistenței financiare din partea Uniunii care poate fi acordată fondurilor operaționale instituite de organizațiile de producători.

               (15)

               Din motive de simplificare, este oportun să se ajusteze în mod voluntar procedura de notificare a prețurilor de producător ale fructelor și legumelor de pe piața internă.

               (16)

               Prin urmare, Regulamentul de punere în aplicare (UE) nr. 543/2011 trebuie modificat în consecință.

               (17)

               Pentru a se garanta faptul că așteptările legitime ale producătorilor sunt respectate, este necesar să se prevadă că anumite modificări introduse prin prezentul regulament nu se aplică planurilor de recunoaștere care au fost acceptate înaintea datei intrării în vigoare a prezentului regulament. Cu toate acestea, pentru a controla cheltuielile bugetare și a asigura condiții de concurență echitabile între operatorii economici, trebuie să se prevadă că planurile de recunoaștere care au fost acceptate înaintea intrării în vigoare a prezentului regulament trebuie tratate în același mod ca și planurile de recunoaștere adoptate după intrarea în vigoare a prezentului regulament, în ceea ce privește contribuția Uniunii la ajutoarele menționate la articolul 103a alineatul (1) litera (b) din Regulamentul (CE) nr. 1234/2007, dacă grupurile de producători în cauză nu s-au angajat încă financiar sau nu au încheiat încă acorduri cu caracter juridic obligatoriu cu terțe părți în ceea ce privește investițiile relevante înaintea datei intrării în vigoare a prezentului regulament.

               (18)

               Pentru a se asigura o tranziție fără probleme către noile norme aplicabile rambursării de către Uniune a asistenței financiare naționale, modificarea relevantă introdusă de prezentul regulament nu trebuie să se aplice în situațiile în care cererea de autorizare a acordării asistenței financiare naționale a fost aprobată de Comisie înaintea intrării în vigoare a prezentului regulament, ci în situațiile în care Comisia nu a luat încă o decizie în privința rambursării. În aceste situații, trebuie să se aplice în continuare, în forma sa nemodificată prin prezentul regulament, articolul 95 alineatul (4) din Regulamentul de punere în aplicare (UE) nr. 543/2011.

               (19)

               Pentru a controla cheltuielile Uniunii în sectorul fructelor și legumelor, prezentul regulament trebuie să intre în vigoare la data publicării sale.

               (20)

               Comitetul de gestionare a organizării comune a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 543/2011
   Regulamentul de punere în aplicare (UE) nr. 543/2011 se modifică după cum urmează:

               (1)

               La articolul 36 alineatul (2) se adaugă litera (e), după cum urmează:

                           „(e)

                           normele pentru a evita ca un producător să beneficieze mai mult de 5 ani de ajutorul acordat de Uniune grupurilor de producători.”

               (2)

               La articolul 37 se adaugă un al doilea paragraf, după cum urmează:
               „Investițiile menționate la primul paragraf litera (c) nu includ investițiile enumerate în anexa Va.”

               (3)

               Articolul 38 se modifică după cum urmează:

                           (a)

                           Alineatul (1) se înlocuiește cu următorul text:
                           „(1)   Autoritatea competentă din statul membru ia una dintre deciziile menționate la alineatul (3) în termen de trei luni de la primirea unui proiect de plan de recunoaștere însoțit de toate documentele justificative. Statele membre pot prevedea un termen limită mai scurt.”

                           (b)

                           Alineatul (3) se înlocuiește cu următorul text:
                           „(3)   După efectuarea controalelor de conformitate menționate la articolul 111, autoritatea competentă din statul membru, după caz:

                                       (a)

                                       acceptă provizoriu planul și acordă recunoașterea preliminară;

                                       (b)

                                       solicită modificarea planului, inclusiv în privința duratei sale. În special, statul membru evaluează dacă etapele propuse nu sunt nejustificat de lungi și solicită modificări dacă un grup de producători ar putea îndeplini criteriile de recunoaștere a organizațiilor de producători înaintea încheierii perioadei de cinci ani menționate la articolul 125e alineatul (1) al treilea paragraf din Regulamentul (CE) nr. 1234/2007;

                                       (c)

                                       respinge planul, mai ales în cazul în care entitățile juridice sau părțile clar definite ale unor entități juridice care depun cereri de recunoaștere preliminară ca grupuri de producători îndeplinesc deja criteriile de recunoaștere a organizațiilor de producători.
                                       Se poate acorda acceptarea provizorie, dacă este necesar, numai dacă modificările solicitate în temeiul literei (b) au fost incluse în plan.”

                           (c)

                           Se adaugă următoarele alineate (4), (5) și (6):
                           „(4)   Autoritatea competentă din statul membru notifică Comisiei, până la data de 1 iulie a fiecărui an, deciziile de acceptare provizorie a planurilor de recunoaștere și implicațiile financiare ale planurilor respective, folosind modelele incluse în anexa Vb.
                           (5)   Odată stabiliți coeficienții de atribuire menționați la articolul 47 alineatul (4) al doilea paragraf, autoritatea competentă din statul membru oferă grupurilor de producători în cauză posibilitatea de a-și modifica sau de a-și retrage planul de recunoaștere. Dacă un grup de producători nu își retrage planul, autoritatea competentă îl acceptă cu titlu definitiv sub rezerva unor modificări pe care autoritatea competentă le poate considera necesare.
                           (6)   Autoritatea competentă din statul membru notifică entitatea juridică sau o parte clar definită dintr-o entitate juridică cu privire la deciziile menționate la alineatele (3) și (5).”

               (4)

               La articolul 39, alineatul (2) se înlocuiește cu următorul text:
               „(2)   Statele membre stabilesc condițiile în care grupurile de producători pot solicita modificări ale planurilor în timpul aplicării acestora. Solicitările respective trebuie să fie însoțite de toate documentele justificative necesare.
               Statele membre stabilesc condițiile în care planurile de recunoaștere pot fi modificate în cursul unui segment anual sau semestrial fără aprobarea prealabilă a autorității competente din statul membru. Pentru a fi eligibile în vederea ajutorului, modificările respective trebuie să fie comunicate imediat de grupul de producători autorității competente din statul membru.
               Grupurile de producători pot fi autorizate de autoritatea competentă a statului membru, pe durata unui anumit an și pentru anul respectiv, să crească suma totală prevăzută pentru cheltuieli într-un plan de recunoaștere cu maximum 5 % din suma aprobată inițial sau să reducă suma respectivă cu un procentaj maxim care urmează a fi stabilit de statele membre, în ambele cazuri cu condiția să fie menținute obiectivele generale ale planului de recunoaștere și cu condiția ca cheltuielile globale ale Uniunii la nivelul statului membru în cauză să nu depășească suma contribuției din partea Uniunii alocate statului membru respectiv în conformitate cu articolul 47 alineatul (4).
               În cazul fuziunilor între grupuri de producători menționate la articolul 48, limita de 5 % se aplică sumei totale a cheltuielilor prevăzute în planurile de recunoaștere ale grupurilor care fuzionează.”

               (5)

               La articolul 44 se adaugă un al treilea paragraf, după cum urmează:
               „Pot fi realizate investiții în exploatații individuale și/sau la sediile unor membri producători ai grupului de producători, cu condiția ca investițiile respective să contribuie la realizarea obiectivelor planului de recunoaștere. Dacă un membru părăsește grupul de producători, statele membre se asigură că este recuperată investiția sau valoarea reziduală a acesteia, în cazul în care încă nu a expirat perioada de amortizare.”

               (6)

               Articolul 47 se înlocuiește cu următorul text:
               „Articolul 47
               Contribuția Uniunii
               (1)   Sub rezerva alineatului (4) din prezentul articol, contribuția Uniunii la ajutoarele menționate la articolul 103a alineatul (1) litera (a) din Regulamentul (CE) nr. 1234/2007 este de:

                           (a)

                           75 % în regiunile care pot beneficia de obiectivul «convergență»; și

                           (b)

                           50 % în alte regiuni.

                     Statul membru poate acorda ajutoarele naționale ca plată forfetară. Nu este necesar ca cererea de ajutoare să includă dovezi referitoare la utilizarea ajutoarelor.
               (2)   Contribuția Uniunii la ajutoarele menționate la articolul 103a alineatul (1) litera (b) din Regulamentul (CE) No 1234/2007, exprimată ca subvenție de capital sau echivalent de subvenție de capital, nu depășește, ca procentaj din costurile eligibile de investiții:

                           (a)

                           50 % în regiunile care pot beneficia de obiectivul «convergență»; și

                           (b)

                           30 % în alte regiuni.

                     Statele membre în cauză se angajează să contribuie cu cel puțin 5 % din costurile eligibile de investiții.
               Beneficiarii ajutoarelor pentru costurile eligibile de investiții plătesc cel puțin:

                           (a)

                           25 % în regiunile care pot beneficia de obiectivul «convergență»; și

                           (b)

                           45 % în alte regiuni.

                     (3)   Sub rezerva alineatului (4) din prezentul articol, contribuția Uniunii la ajutoarele menționate la articolul 103a alineatul (1) litera (b) din Regulamentul (CE) nr. 1234/2007 se stabilește în cazul fiecărui grup de producători pe baza valorii producției comercializate a acestuia și respectă următoarele reguli:

                           (a)

                           în privința grupurilor de producători din statele membre care au aderat la Uniunea Europeană la 1 mai 2004 sau după această dată, nu se aplică niciun plafon în primii doi ani de aplicare a planului lor de recunoaștere, iar în al treilea, al patrulea și al cincilea an de aplicare a planului lor de recunoaștere se aplică un plafon de 70 %, 50 % și, respectiv, 20 % din valoarea producției comercializate;

                           (b)

                           în privința grupurilor de producători din regiunile ultraperiferice ale Uniunii menționate la articolul 349 din tratat sau din insulele mici din Marea Egee menționate la articolul 1 alineatul (2) din Regulamentul (CE) nr. 1405/2006 al Consiliului (3), contribuția Uniunii este plafonată la 25 %, 20 %, 15 %, 10 % și, respectiv, 5 % din valoarea producției comercializate în primul, al doilea, al treilea, al patrulea și al cincilea an de aplicare al planului lor de recunoaștere.

                     (4)   Cheltuielile totale pentru contribuția Uniunii la ajutoarele menționate la articolul 103a din Regulamentul (CE) nr. 1234/2007 nu depășesc 10 000 000 EUR pe an calendaristic.
               Pe baza notificărilor menționate la articolul 38 alineatul (4), Comisia stabilește coeficienții de atribuire și contribuția totală a Uniunii disponibilă pe stat membru pe an pe baza coeficienților respectivi. Dacă suma totală rezultată din notificările menționate la articolul 38 alineatul (4) nu depășește, pentru niciun an, suma maximă a contribuției Uniunii, coeficientul de atribuire este fixat la 100 %.
               Contribuția Uniunii este acordată în conformitate cu coeficientul de atribuire menționat la al doilea paragraf. Nu se acordă nicio contribuție din partea Uniunii în privința planurilor de recunoaștere care nu au fost notificate în conformitate cu articolul 38 alineatul (4).
               Rata de schimb aplicabilă contribuției Uniunii pe stat membru este rata publicată cel mai recent de Banca Centrală Europeană înaintea datei prevăzute la articolul 38 alineatul (4).

               (7)

               La articolul 92, alineatul (2) se înlocuiește cu următorul text:
               „(2)   Comisia aprobă sau refuză cererea prin intermediul unei decizii în termen de trei luni. Perioada respectivă începe în ziua următoare zilei în care Comisia a primit cererea completă. Dacă Comisia nu solicită informații suplimentare în termen de trei luni, se consideră că cererea este completă.”

               (8)

               La articolul 95 alineatul (4), se adaugă următoarea teză:
               „Suma rambursată nu trebuie să depășească 48 % din asistența financiară menționată la articolul 103b alineatul (1) litera (b) din Regulamentul (CE) nr. 1234/2007.”

               (9)

               La articolul 97, litera (c) se înlocuiește cu următorul text:

                           „(c)

                           până la data de 31 ianuarie a fiecărui an, cuantumurile financiare care corespund fiecărei perioade anuale următoare de aplicare a planurilor de recunoaștere, inclusiv anului de aplicare în curs. Se furnizează cuantumurile aprobate sau estimate. Pentru fiecare grup de producători și pentru fiecare perioadă anuală următoare de aplicare a planului de recunoaștere, notificarea trebuie să includă următoarele informații:

                                       (i)

                                       cuantumul total aferent perioadei anuale de aplicare a planului de recunoaștere, contribuțiile din partea Uniunii, a statelor membre și a grupurilor de producători și/sau a membrilor grupurilor de producători;

                                       (ii)

                                       o defalcare în funcție de ajutoarele menționate la articolul 103a alineatul (1) litera (a), respectiv litera (b) din Regulamentul (CE) nr. 1234/2007.”

               (10)

               La articolul 98, alineatul (4) se înlocuiește cu următorul text:
               „(4)   Notificările menționate la alineatul (3) se conformează modelelor puse la dispoziția statelor membre de către Comisie. Respectivele modele se aplică numai după informarea Comitetului de gestionare a organizării comune a piețelor agricole.”

               (11)

               La articolul 112 se introduc următoarele alineate (3a) și (3b):
               „(3a)   Rezultatele controalelor la fața locului menționate la alineatul (2) sunt evaluate pentru a se stabili dacă eventualele probleme întâmpinate sunt de natură sistemică, indicând probabilitatea apariției unor nereguli în cazul unor acțiuni, organisme sau beneficiari similari. Evaluarea identifică, de asemenea, cauzele situațiilor respective, verificările ulterioare care s-ar putea impune, precum și acțiunile corective și preventive necesare.
               În cazul în care controalele evidențiază nereguli semnificative într-o regiune sau într-o parte a unei regiuni sau în cazul unui anumit grup de producători, statul membru efectuează controale suplimentare pe parcursul anului în cauză și mărește procentajul cererilor corespunzătoare care urmează a fi verificate în anul următor.
               (3b)   Pe baza unei analize a riscurilor, statul membru stabilește grupurile de producători care urmează a fi supuse unor controale la fața locului.
               Analiza riscurilor ține seama în special de:

                           (a)

                           cuantumul ajutorului;

                           (b)

                           constatările în urma controalelor din anii precedenți;

                           (c)

                           un element care să asigure caracterul aleatoriu al selecției; și

                           (d)

                           alți parametri care urmează a fi stabiliți de statele membre.”

               (12)

               Se introduce anexa Va, prevăzută în anexa I la prezentul regulament.

               (13)

               Se introduce anexa Vb, prevăzută în anexa II la prezentul regulament.

         Articolul 2
   Dispoziții tranzitorii
   (1)   Articolul 1 alineatul (2), alineatul (3) litera (b) și alineatul (12) nu se aplică planurilor de recunoaștere care au fost acceptate înaintea datei intrării în vigoare a prezentului regulament.
   (2)   Articolul 1 alineatul (6) din prezentul regulament, în ceea ce privește articolul 47 alineatele (3) și (4) din Regulamentul de punere în aplicare (UE) nr. 543/2011, nu se aplică planurilor de recunoaștere care au fost acceptate înaintea datei intrării în vigoare a prezentului regulament și în privința cărora:

               (a)

               fie grupul de producători în cauză s-a angajat deja financiar sau a încheiat acorduri cu caracter juridic obligatoriu cu terțe părți în privința investițiilor relevante menționate la articolul 103a alineatul (1) litera (b) din Regulamentul (CE) nr. 1234/2007 înaintea datei intrării în vigoare a prezentului regulament, fie

               (b)

               planul de recunoaștere în cauză acoperă doar ajutoarele menționate la articolul 103a alineatul (1) litera (a) din Regulamentul (CE) nr. 1234/2007.

         (3)   Pentru planurile de recunoaștere acceptate înaintea datei intrării în vigoare a prezentului regulament, dar în privința cărora grupul de producători în cauză nu s-a angajat încă financiar sau nu a încheiat încă acorduri cu caracter juridic obligatoriu cu terțe părți în privința investițiilor relevante înaintea datei intrării în vigoare a prezentului regulament, se aplică următoarele reguli:

               (a)

               autoritatea competentă din statul membru notifică Comisiei, până la 1 iulie 2012, planurile de recunoaștere cărora li se aplică prezentul alineat;

               (b)

               atunci când stabilește coeficienții de atribuire în conformitate cu articolul 47 alineatul (4) al doilea paragraf din Regulamentul de punere în aplicare (UE) nr. 543/2011, Comisia ține seama de notificările primite în temeiul literei (a) de la prezentul alineat. Contribuția Uniunii la ajutoarele menționate la articolul 103a alineatul (1) litera (b) din Regulamentul (CE) nr. 1234/2007 se acordă în conformitate cu coeficienții de atribuire respectivi;

               (c)

               coeficienții de atribuire stabiliți în conformitate cu articolul 47 alineatul (4) al doilea paragraf din Regulamentul de punere în aplicare (UE) nr. 543/2011 nu se aplică în privința ajutoarelor menționate la articolul 103a alineatul (1) litera (a) din Regulamentul (CE) nr. 1234/2007;

               (d)

               odată stabiliți coeficienții de atribuire menționați la articolul 47 alineatul (4) al doilea paragraf din Regulamentul de punere în aplicare (UE) nr. 543/2011, autoritatea competentă din statul membru oferă grupurilor de producători cărora li se aplică prezentul alineat posibilitatea să își modifice sau să își retragă planul de recunoaștere. În cazul retragerii, cheltuielile suportate de grupul de producători după acceptarea inițială a planului cu privire la înființarea și administrarea sa sunt rambursate de Uniune până la un nivel care nu depășește 3 % din ajutorul la care grupul de producători ar fi avut dreptul în temeiul articolului 103a alineatul (1) litera (a) din Regulamentul (CE) nr. 1234/2007 dacă planul său de recunoaștere ar fi fost aplicat.

         4.   Articolul 1 alineatul (8) nu se aplică în situațiile în care cererea de autorizare a acordării asistenței financiare naționale a fost aprobată de Comisie în conformitate cu articolul 92 alineatul (2) din Regulamentul de punere în aplicare (UE) nr. 543/2011 înaintea datei intrării în vigoare a prezentului regulament, ci în situațiile în care Comisia nu a luat încă o decizie în privința rambursării de către Uniune a asistenței financiare naționale în conformitate cu articolul 95 din Regulamentul de punere în aplicare (UE) nr. 543/2011.
   Articolul 3
   Intrare în vigoare
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 aprilie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      (3)  JO L 265, 26.9.2006, p. 1.”

      ANEXA I

            „ANEXA Va

               INVESTIȚIILE NEELIGIBILE MENȚIONATE LA ARTICOLUL 37 AL DOILEA PARAGRAF

                        1.

                        Investițiile în mijloacele de transport destinate utilizării de către grupul de producători pentru comercializare sau distribuție, cu excepția:

                                    (a)

                                    investițiilor în mijloace de transport intern; la momentul achiziționării, grupul de producători trebuie să justifice în mod corespunzător statului membru în cauză faptul că investițiile urmează a fi utilizate pentru transport intern;

                                    (b)

                                    echipamentelor suplimentare cu care este dotat camionul, în vederea depozitării frigorifice sau a transporturilor la temperatură controlată.

                        2.

                        Achiziționarea de teren care costă mai mult de 10 % din totalul cheltuielilor eligibile aferente operațiunii în cauză și pe care nu se construiește, cu excepția cazului în care achiziția este necesară pentru efectuarea unei investiții incluse în planul de recunoaștere;

                        3.

                        Echipamentele la mâna a doua achiziționate cu ajutor național sau din partea Uniunii în cursul ultimilor șapte ani.

                        4.

                        Închirierea, cu excepția cazului în care autoritatea competentă a statului membru acceptă închirierea ca alternativă la o achiziție justificată din punct de vedere economic.

                        5.

                        Achiziționarea unor bunuri imobiliare care au fost achiziționate cu ajutor național sau din partea Uniunii în ultimii 10 ani.

                        6.

                        Investițiile în acțiuni.

                        7.

                        Investițiile sau tipurile de acțiuni similare realizate în afara exploatațiilor și/sau în afara sediilor grupului de producători sau ale membrilor acestuia.”

      ANEXA II

            „ANEXA Vb

               Modele de notificare pe grup de producători menționate la articolul 38 alineatul (4)


title: Regulamentul de punere în aplicare (UE) nr. 222/2012 al Comisiei din 14 martie 2012 de modificare a anexei la Regulamentul (UE) nr. 37/2010 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală, în ceea ce privește substanța triclabendazol  Text cu relevanță pentru SEE

text:
               15.3.2012

               RO

               Jurnalul Oficial al Uniunii Europene

               L 75/10

         REGULAMENTUL DE PUNERE ÎN APLICARE (UE) NR. 222/2012 AL COMISIEI
   din 14 martie 2012
   de modificare a anexei la Regulamentul (UE) nr. 37/2010 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală, în ceea ce privește substanța triclabendazol
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Ar trebui stabilită, în conformitate cu Regulamentul (CE) nr. 470/2009, limita maximă de reziduuri (denumită în continuare „LMR”) pentru substanțele farmacologic active destinate utilizării în Uniune în medicamente de uz veterinar pentru animalele de la care se obțin alimente sau în produse biocide folosite în zootehnie.

               (2)

               Substanțele farmacologic active și clasificarea acestora în funcție de limitele maxime de reziduuri din produsele alimentare de origine animală sunt prevăzute în anexa la Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (2).

               (3)

               Substanța triclabendazol este inclusă în prezent în tabelul 1 din anexa la Regulamentul (UE) nr. 37/2010, ca substanță permisă pentru mușchii, țesutul adipos, ficatul și rinichii tuturor rumegătoarelor, cu excepția animalelor de la care se obține lapte destinat consumului uman.

               (4)

               Irlanda a înaintat Agenției Europene pentru Medicamente o cerere de emitere a unui aviz privind extrapolarea rubricii existente pentru triclabendazolul aplicabil laptelui provenind de la rumegătoare.

               (5)

               Comitetul pentru medicamente de uz veterinar a recomandat stabilirea unei LMR provizorii pentru triclabendazolul aplicabil laptelui provenind de la rumegătoare și eliminarea mențiunii „a nu se utiliza la animalele care produc lapte destinat consumului uman”.

               (6)

               Prin urmare, rubrica rezervată substanței triclabendazol în tabelul 1 din anexa la Regulamentul (UE) nr. 37/2010 ar trebui modificată pentru a include LMR provizorie pentru laptele de rumegătoare și pentru a elimina mențiunea „a nu se utiliza la animalele care produc lapte destinat consumului uman”. LMR provizorie stabilită în tabelul respectiv pentru triclabendazol ar trebui să expire la 1 ianuarie 2014. CMV a recomandat o perioadă de doi ani pentru a permite finalizarea studiilor științifice necesare pentru a răspunde la lista întrebărilor adresate Irlandei de către CMV.

               (7)

               Este adecvat să se stabilească un termen rezonabil care să permită părților interesate în cauză să adopte eventualele măsuri necesare pentru a se conforma LMR-urilor nou stabilite.

               (8)

               Măsurile prevăzute în prezentul regulament sunt conforme cu avizul Comitetului permanent pentru medicamente de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 14 martie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 martie 2012.

            Pentru Comisie

            Președintele

         José Manuel BARROSO

      (1)  JO L 152, 16.6.2009, p. 11.

      (2)  JO L 15, 20.1.2010, p. 1.

      ANEXĂ
      Rubrica rezervată substanței triclabendazol în tabelul 1 din anexa la Regulamentul (UE) nr. 37/2010 este înlocuită de următorul text:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții
                     [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Triclabendazol

                     Suma reziduurilor extractibile care pot fi oxidate în ketotriclabendazol

                     Toate rumegătoarele

                     225 μg/kg

                     Mușchi

                     Agenți antiparazitari/Agenți cu acțiune împotriva endoparaziților”

                     100 μg/kg

                     Țesut adipos

                     250 μg/kg

                     Ficat

                     150 μg/kg

                     Rinichi

                     10 μg/kg

                     Lapte

                     LMR provizorie expiră la 1 ianuarie 2014


title: Regulamentul de punere în aplicare (UE) 2017/218 al Comisiei din 6 februarie 2017 privind registrul flotei de pescuit a Uniunii

text:
               9.2.2017

               RO

               Jurnalul Oficial al Uniunii Europene

               L 34/9

         REGULAMENTUL DE PUNERE ÎN APLICARE (UE) 2017/218 AL COMISIEI
   din 6 februarie 2017
   privind registrul flotei de pescuit a Uniunii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 24 alineatul (4),
   întrucât:

               (1)

               Registrul flotei de pescuit a Uniunii este un instrument necesar pentru punerea în aplicare a normelor politicii comune în domeniul pescuitului. Acest registru ar trebui să conțină toate navele de pescuit ale Uniunii.

               (2)

               În prezent, normele care reglementează registrele flotelor de pescuit naționale și registrul flotei de pescuit a Uniunii sunt prevăzute în Regulamentul (CE) nr. 26/2004 al Comisiei (2).

               (3)

               Statele membre trebuie să înregistreze informațiile referitoare la proprietate, la caracteristicile navei și ale uneltelor și la activitățile navelor de pescuit ale Uniunii aflate sub pavilionul lor și să transmită aceste informații Comisiei în conformitate cu articolul 24 alineatul (1) din Regulamentul (UE) nr. 1380/2013. Comisia ar trebui să păstreze un registru al flotei de pescuit a Uniunii care să conțină informațiile primite de la statele membre.

               (4)

               Statele membre sunt responsabile pentru acuratețea informațiilor conținute în registrul flotei de pescuit naționale. În acest scop, statele membre trebuie să urmărească constant calitatea acestor informații și să se asigure că ele sunt actualizate în mod regulat și că pot fi verificate de către Comisie în orice moment, prin întrebări specifice.

               (5)

               Prelucrarea de către autoritățile competente ale statelor membre a datelor cu caracter personal incluse în registrele flotelor de pescuit naționale face obiectul normelor de drept ale Uniunii privind protecția persoanelor fizice în ceea ce privește prelucrarea datelor cu caracter personal și libera circulație a acestor date, în special al Directivei 95/46/CE a Parlamentului European și a Consiliului (3), precum și al legislației naționale pertinente de punere în aplicare. În conformitate cu Regulamentul (CEE) nr. 930/86 al Consiliului (4) și cu Regulamentul de punere în aplicare (UE) nr. 404/2011 al Comisiei (5), ar trebui să se specifice caracteristicile și marcajul exterior înscrise în registrul ținut de fiecare stat membru.

               (6)

               Pentru monitorizarea activităților navelor la nivelul statelor membre și pentru a asigura o legătură precisă între datele din registrul flotei de pescuit a Uniunii și cele din alte sisteme de informații referitoare la activitățile de pescuit, fiecărei nave de pescuit a Uniunii ar trebui să i se atribuie un număr de identificare unic care să nu poată fi în niciun caz reatribuit sau modificat.

               (7)

               Cu scopul de a se asigura aplicarea eficace a prezentului regulament, este necesar să se introducă noi instrumente și proceduri pentru a simplifica și mai mult gestionarea datelor între statele membre și Comisia Europeană și pentru a garanta un acces mai frecvent la date actualizate.

               (8)

               Pentru gestionarea capacității flotelor de pescuit și a activității acestora, registrul flotei de pescuit a Uniunii ar trebui să fie pus la dispoziția statelor membre în totalitatea sa, în timp ce publicul ar trebui să aibă acces la o versiune limitată a acestuia. Această versiune limitată ar trebui să excludă datele cu caracter personal, pentru a proteja acest tip de date, dar ar trebui să includă identificatorii navelor de pescuit, pentru a îmbunătăți accesul la informațiile destinate publicului și a spori transparența acestora.

               (9)

               Prelucrarea datelor cu caracter personal în temeiul prezentului regulament de către instituțiile și organele Uniunii și accesul statelor membre la informațiile conținute în registrul flotei de pescuit a Uniunii fac obiectul legislației Uniunii referitoare la protecția persoanelor fizice în ceea ce privește prelucrarea datelor cu caracter personal și libera circulație a acestor date, în special al Regulamentului (CE) nr. 45/2001 al Parlamentului European și al Consiliului (6), în particular în ceea ce privește cerințele de confidențialitate și securitate a prelucrării, transferul datelor cu caracter personal din sistemele naționale ale statelor membre către Comisie, legalitatea prelucrării, precum și drepturile persoanelor vizate la informare, la acces și la rectificarea propriilor date cu caracter personal.

               (10)

               Noul instrument pentru schimburile de date elaborat de Comisie ar trebui să fie utilizat pentru toate schimburile de date electronice.

               (11)

               Întrucât articolul 24 alineatul (2) din Regulamentul (UE) nr. 1380/2013 prevede că statele membre transmit Comisiei informațiile privind proprietatea și caracteristicile navei și ale uneltelor pentru navele de pescuit ale Uniunii care arborează pavilionul lor, datele respective ar trebui să fie și ele incluse în prezentul regulament.

               (12)

               Regulamentul (CE) nr. 26/2004 ar trebui să fie abrogat.

               (13)

               Statelor membre ar trebui să li se acorde suficient timp pentru a-și adapta registrele naționale la noile cerințe în materie de date, prevăzute în prezentul regulament.

               (14)

               Măsurile prevăzute în prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Obiect
   Prezentul regulament:

               (a)

               stabilește obligațiile Comisiei în ceea ce privește instituirea și menținerea registrului flotei de pescuit a Uniunii;

               (b)

               stabilește obligațiile statelor membre în ceea ce privește colectarea și validarea datelor din registrele flotelor de pescuit naționale și transmiterea acestor date către Comisie;

               (c)

               determină informațiile minime privind caracteristicile și activitatea navelor, care trebuie să figureze în registrele flotelor de pescuit naționale.

         Articolul 2
   Definiții
   În sensul prezentului regulament, se aplică următoarele definiții:

               (a)

               „navă de pescuit” înseamnă orice navă, astfel cum este definită la articolul 4 alineatul (1) punctul 4 din Regulamentul (UE) nr. 1380/2013;

               (b)

               „navă de pescuit a Uniunii” înseamnă: o navă de pescuit, astfel cum este definită la articolul 4 alineatul (1) punctul 5 din Regulamentul (UE) nr. 1380/2013;

               (c)

               „flotă de pescuit a Uniunii” înseamnă toate navele de pescuit ale Uniunii care arborează pavilionul unui stat membru și sunt înmatriculate în Uniune;

               (d)

               „navă de acvacultură” înseamnă o navă echipată exclusiv pentru recoltarea, transportul, manipularea și/sau debarcarea produselor de acvacultură;

               (e)

               „eveniment” înseamnă orice intrare sau ieșire din flotă a unei nave sau orice modificare a uneia dintre caracteristicile acesteia, conform enumerării din anexa I;

               (f)

               „transmisie” înseamnă un transfer digital al unuia sau mai multor evenimente între statele membre și Comisie;

               (g)

               „strat de transport” înseamnă rețeaua electronică destinată schimburilor de date privind pescuitul, pe care Comisia o pune la dispoziția tuturor statelor membre și a organismului desemnat de aceasta pentru schimbul de date în mod standardizat;

               (h)

               „data recensământului” înseamnă data la care un stat membru a comunicat Comisiei primul eveniment, astfel cum se prevede în anexa II;

               (i)

               „instantaneu” înseamnă lista evenimentelor referitoare la nave, înregistrate în registrul flotei de pescuit a unui stat membru într-o perioadă de timp determinată;

               (j)

               „deținător legal” înseamnă orice persoană fizică sau juridică care figurează pe documentele de înmatriculare ale navei ca deținând titlul legal de proprietate al navei;

               (k)

               „operator” înseamnă o persoană fizică sau juridică, astfel cum este definită la articolul 4 punctul 19 din Regulamentul (CE) nr. 1224/2009 al Consiliului (7);

               (l)

               „număr din registrul comun al flotei (CFR)” înseamnă numărul unic de identificare al navei în flota de pescuit a Uniunii, indiferent de eventualele numere din flota de pescuit națională;

               (m)

               „date cu caracter personal” înseamnă orice informații referitoare la o persoană fizică identificată sau identificabilă, conform definiției de la articolul 2 litera (a) din Regulamentul (CE) nr. 45/2001;

               (n)

               „registru al flotei de pescuit naționale” înseamnă registrul ținut de fiecare stat membru, în care figurează toate navele de pescuit care arborează pavilionul său;

               (o)

               „registru al flotei de pescuit a Uniunii” înseamnă registrul ținut de Comisie, care conține informații cu privire la toate navele de pescuit ale Uniunii.

         Articolul 3
   Domeniu de aplicare
   Prezentul regulament se aplică tuturor navelor de pescuit ale Uniunii, cu excepția navelor de acvacultură și a capcanelor pentru ton roșu.
   Articolul 4
   Utilizarea registrului flotei de pescuit a Uniunii
   Datele din registrul flotei de pescuit a Uniunii se utilizează pentru aplicarea normelor politicii comune în domeniul pescuitului.
   Articolul 5
   Colectarea datelor în registrul flotei de pescuit naționale
   Fiecare stat membru colectează, validează și înregistrează fără întârziere în registrul flotei de pescuit naționale datele menționate în anexa I.
   Articolul 6
   Transmiterea datelor
   (1)   Statele membre transmit Comisiei orice eveniment referitor la navele de pescuit introduse în registrul flotei de pescuit naționale, cel târziu până la sfârșitul zilei lucrătoare în care evenimentul a fost integral înregistrat.
   (2)   Dacă evenimentul în cauză este o corecție a unor date anterioare, se transmit Comisiei toate evenimentele referitoare la nava respectivă, începând de la data recensământului sau a primei înregistrări în registrul flotei de pescuit naționale.
   (3)   Datele privind evenimentele se transmit Comisiei în conformitate cu articolul 9.
   (4)   Comisia verifică corectitudinea datelor primite și, dacă acestea respectă cerințele articolului 9, ea înregistrează evenimentele în registrul flotei de pescuit a Uniunii. În caz contrar, datele transmise sunt respinse. În caz de respingere a datelor, Comisia notifică statului membru observațiile sale, iar acesta din urmă operează modificările necesare în registrul flotei de pescuit naționale, în termen de cel mult trei zile lucrătoare de la data notificării de către Comisie.
   Articolul 7
   Instantanee
   (1)   Comisia poate solicita oricărui stat membru un instantaneu, în orice moment.
   (2)   Crearea unui instantaneu se efectuează automat.
   (3)   Datele se transmit Comisiei în conformitate cu articolul 9.
   (4)   Comisia verifică corectitudinea instantaneului primit și, dacă acesta respectă cerințele articolului 9, ea înlocuiește datele privind nava existente în registrul flotei de pescuit a Uniunii. În caz contrar, instantaneul este respins. În caz de respingere a instantaneului, Comisia notifică statului membru observațiile sale, iar acesta din urmă operează modificările necesare în registrul flotei de pescuit naționale, în termen de cel mult cinci zile lucrătoare de la data notificării de către Comisie.
   Articolul 8
   Numărul din registrul comun al flotei
   (1)   Statele membre atribuie un număr în registrul comun al flotei (CFR) pentru orice navă de pescuit înregistrată pentru prima dată în flota Uniunii.
   (2)   Numărul CFR nu poate fi modificat pe parcursul perioadei în care nava de pescuit aparține flotei de pescuit a Uniunii, nici dacă nava este transferată către un alt stat membru.
   (3)   Numărul CFR nu se reatribuie unei alte nave. Dacă o navă de pescuit este exportată în afara Uniunii și reimportată într-un stat membru, navei de pescuit i se reatribuie același număr CFR.
   (4)   Numărul CFR se include în toate transmisiile de date referitoare la nava de pescuit, efectuate între statele membre și Comisie.
   Articolul 9
   Standarde pentru schimbul de date dintre Comisie și statele membre
   (1)   Transmisia de date între Comisie și statele membre se face pe baza standardelor Centrului Organizației Națiunilor Unite pentru facilitarea comerțului și tranzacțiile electronice (ONU/CEFACT), disponibile pe pagina registrului datelor de referință de pe site-ul web al Comisiei Europene dedicat pescuitului.
   (2)   Toate transmisiile se efectuează automat și fără întârziere, utilizând stratul de transport.
   (3)   Pentru a asigura schimbul de mesaje, statele membre utilizează documentul de punere în aplicare a normei FLUX (FLUX Vessel Implementation Document), disponibil pe site-ul web al Comisiei Europene dedicat pescuitului.
   (4)   Modificările standardelor și ale documentului de punere în aplicare sunt stabilite de Comisie, împreună cu statele membre.
   Articolul 10
   Accesul la datele privind navele
   (1)   Statele membre au acces la informațiile conținute în registrul flotei de pescuit a Uniunii. Acest acces poate fi acordat prin intermediul interfeței de utilizator a unei aplicații puse la dispoziție de Comisie sau a unui serviciu web.
   (2)   Publicul are acces la o versiune limitată a registrului flotei de pescuit a Uniunii, care nu conține date cu caracter personal.
   Articolul 11
   Date cu caracter personal
   Prelucrarea, gestionarea și utilizarea datelor colectate în temeiul prezentului regulament, care conțin date cu caracter personal, trebuie să respecte dispozițiile Directivei 95/46/CE și ale Regulamentului (CE) nr. 45/2001.
   Articolul 12
   Abrogare
   Regulamentul (CE) nr. 26/2004 se abrogă.
   Articolul 13
   Intrare în vigoare
   Prezentul regulament intră în vigoare la 1 februarie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 februarie 2017.

            Pentru Comisie

            Președintele

         Jean-Claude JUNCKER

      (1)  JO L 354, 28.12.2013, p. 22.

      (2)  Regulamentul (CE) nr. 26/2004 al Comisiei din 30 decembrie 2003 privind registrul flotei de pescuit comunitare (JO L 5, 9.1.2004, p. 25).

      (3)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).

      (4)  Regulamentul (CEE) nr. 2930/86 al Consiliului din 22 septembrie 1986 de definire a caracteristicilor vaselor de pescuit (JO L 274, 25.9.1986, p. 1).

      (5)  Regulamentul de punere în aplicare (UE) nr. 404/2011 al Consiliului din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicilor comune în domeniul pescuitului (JO L 112, 30.4.2011, p. 1).

      (6)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (7)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).

      ANEXA I

         Definiția datelor și descrierea unei înmatriculări

                  Denumirea datelor

                  Definiție și comentarii

                  Obligatoriu (C)/Obligatoriu dacă (CIF)/Facultativ (O) (7)

                  Țară de înmatriculare

                  Statul membru în care nava este înmatriculată ca navă de pescuit în temeiul Regulamentului (UE) nr. 1380/2013
                  Este vorba întotdeauna despre statele membre raportoare – cod (6)

                  C

                  CFR

                  (Common Fleet Register) Număr unic de identificare al unei nave de pescuit în Uniune
                  Cod ISO-3 al statului membru, urmat de o serie de identificare (nouă caractere). Dacă o serie are mai puțin de nouă caractere, trebuie introduse zerouri suplimentare în partea stângă

                  C

                  UVI

                  (Unique Vessel Identifier) Identificator unic al navei (număr OMI), în temeiul Regulamentului (UE) nr. 404/2011

                  CIF

                  Eveniment

                  Cod (6), identificând tipul de eveniment raportat

                  C

                  Data evenimentului (1)

                  Data la care a avut loc evenimentul

                  C

                  Număr de înmatriculare

                  Numărul de înmatriculare atribuit de statul membru

                  O

                  Marcaj exterior

                  În temeiul Regulamentului (UE) nr. 404/2011

                  CIF

                  Numele navei

                  Numele navei de pescuit înmatriculate în registrul național

                  C

                  Loc de înmatriculare

                  Cod (6), identificând locul (în general, un port) în care este înmatriculată nava

                  CIF

                  IRCS

                  (International Radio Call Sign) Indicativ de apel radio internațional

                  CIF

                  Indicator IRCS

                  Navă care dispune de un radio internațional la bord – cod (6)

                  C

                  Indicator de licență

                  Navă care dispune de o autorizație de pescuit în conformitate cu articolul 6 din Regulamentul (CE) nr. 1224/2009 și cu articolul 3 din Regulamentul (UE) nr. 404/2011 – cod (6)

                  CIF

                  Indicator VMS

                  (Vessel Monitoring System) Sistem de monitorizare prin satelit a navelor de pescuit – cod (6).
                  Navă care dispune de un sistem de monitorizare prin satelit în conformitate cu articolul 9 din Regulamentul (CE) nr. 1224/2009 și cu articolele 18-28 din Regulamentul (UE) nr. 404/2011

                  CIF

                  Indicator ERS

                  (Electronic Reporting System) Navă care dispune de un sistem de raportare electronică (jurnal de bord), în conformitate cu articolul 15 din Regulamentul (CE) nr. 1224/2009 și cu articolele 29 și următoarele din Regulamentul (UE) nr. 404/2011 – cod (6)

                  CIF

                  Indicator AIS

                  (Automatic Identification System) Navă care dispune de un sistem de identificare automată, în conformitate cu articolul 10 din Regulamentul (CE) nr. 1224/2009 – cod (6)

                  CIF

                  MMSI

                  (Maritime Mobile Service Identity) Identitate în cadrul serviciului maritim mobil

                  O

                  Tip de navă

                  În conformitate cu Clasificarea statistică internațională standard a navelor de pescuit (International Standard Statistical Classification of Fishery Vessels, ISSCFV) – cod (6)

                  CIF

                  Unealtă de pescuit principală (2)

                  În conformitate cu Clasificarea statistică internațională standard a uneltelor de pescuit (International Standard Statistical Classification of Fishing Gear, ISSCFCG) – cod (6)

                  C

                  Unelte de pescuit secundare (3)

                  În conformitate cu Clasificarea statistică internațională standard a uneltelor de pescuit (International Standard Statistical Classification of Fishing Gear, ISSCFCG) – cod (6)

                  C

                  LOA

                  (Length Over All) Lungimea totală în metri, definită în conformitate cu Regulamentul (CEE) nr. 2930/86

                  CIF

                  LBP

                  (Length Between Perpendiculars) Lungimea dintre perpendiculare în metri, definită în conformitate cu Regulamentul (CEE) nr. 2930/86

                  CIF

                  Tonaj GT

                  În GT, în conformitate cu Regulamentul (CEE) nr. 2930/86

                  CIF

                  Alt tonaj

                  În tone, conform Convenției de la Oslo sau în conformitate cu o definiție care urmează să fie stabilită de statul membru

                  CIF

                  GTs

                  În GT; creștere a tonajului permisă din motive de siguranță (date istorice).

                  CIF

                  Puterea motorului principal

                  În kW, în conformitate cu Regulamentul (CEE) nr. 2930/86

                  C

                  Puterea motorului auxiliar

                  În kW. Include toată puterea instalată care nu este inclusă la rubrica „Puterea motorului principal”

                  C

                  Material cocă

                  Materialul din care este construită coca – cod (6)

                  C

                  Data intrării în serviciu

                  În conformitate cu Regulamentul (CEE) nr. 2930/86

                  C

                  Segment

                  Cod (6)

                  C

                  Țară de import/export

                  Cod (6)

                  CIF

                  Tip de export

                  Cod (6)

                  CIF

                  Ajutor public

                  Cod (6)

                  CIF

                  Dată de construcție

                  Data la care a început construcția.

                  CIF

                  Pentru contacte/proprietarul legal (4)

                  Nume

                  Persoană fizică: nume, prenume
                  Persoană juridică: denumire

                  CIF

                  Indicator persoană juridică

                  „Y” (Da) pentru persoane juridice, „N” (Nu) pentru persoane fizice – cod (6)

                  O

                  Stradă (5)

                  Numele străzii și numărul

                  CIF

                  CP (5)

                  Căsuța poștală

                  O

                  Localitate (5)

                  Numele localității

                  O

                  Cod poștal (5)

                  Codul poștal

                  O

                  Țară (5)

                  Țara – cod (6)

                  O

                  Număr de telefon

                  Numărul de telefon cu indicativul internațional

                  O

                  Număr de fax

                  Numărul de fax cu indicativul internațional

                  O

                  Adresă de e-mail

                  Adresa de e-mail

                  O

                  Naționalitate

                  Naționalitatea persoanei de contact – cod (6)

                  O

                  Identificator OMI al societății comerciale

                  Numărul unic de identificare OMI al societății comerciale și al proprietarului legal înregistrat

                  O

                  Pentru contacte/operator (4)

                  Nume

                  Persoană fizică: nume, prenume
                  Persoană juridică: denumire

                  CIF

                  Indicator persoană juridică

                  „Y” (Da) pentru persoane juridice, „N” (Nu) pentru persoane fizice – cod (6)

                  O

                  Stradă (5)

                  Numele străzii și numărul

                  CIF

                  CP (5)

                  Căsuța poștală

                  O

                  Localitate (5)

                  Numele localității

                  O

                  Cod poștal (5)

                  Codul poștal

                  O

                  Țară (5)

                  Țara – cod (6)

                  O

                  Număr de telefon

                  Numărul de telefon cu indicativul internațional

                  O

                  Număr de fax

                  Numărul de fax cu indicativul internațional

                  O

                  Adresă de e-mail

                  Adresa de e-mail

                  O

                  Naționalitate

                  Naționalitatea persoanei de contact – cod (6)

                  O

                  Identificator OMI al societății comerciale

                  Numărul unic de identificare OMI al societății comerciale și al proprietarului legal înregistrat

                  O

         (1)  În cazul unui recensământ al flotei, aceasta este data recensământului din statul membru (anexa II). Pentru toate celelalte tipuri de eveniment, trebuie să se notifice data documentului oficial prin care s-a înregistrat evenimentul.

         (2)  Unealta de pescuit considerată a fi unealta cel mai frecvent utilizată la bordul navei, pentru o perioadă de pescuit de cel puțin un an sau pentru o campanie de pescuit.

         (3)  Pot fi declarate până la cinci unelte.

         (4)  Pot fi înregistrate până la cinci contacte.

         (5)  Adresa indicată menționând strada, căsuța poștală, localitatea, codul poștal și țara trebuie să fie suficient de clară pentru a permite luarea legăturii cu persoana de contact a flotei.

         (6)  Codurile (sau referințele adecvate) sunt enumerate în registrul datelor de referință (MDR) de pe site-ul web al Comisiei dedicat pescuitului: http://ec.europa.eu/fisheries/cfp/control/codes/index_en.htm

         (7)  Normele detaliate sunt disponibile în documentul de punere în aplicare de pe pagina registrului datelor de referință (MDR) a site-ului web al Comisiei dedicat pescuitului: https://ec.europa.eu/fisheries/cfp/control/codes_en

      ANEXA II

         Data recensământului stabilită per țară

                  BEL, DNK, FRA, GBR, PRT

                  1.1.1989

                  NLD

                  1.9.1989

                  DEU, ESP

                  1.1.1990

                  IRL

                  1.10.1990

                  ITA

                  1.1.1991

                  GRC

                  1.7.1991

                  SWE, FIN

                  1.1.1995

                  CYP, EST, LTU, LVA, MLT, POL, SVN

                  1.5.2004

                  BGR, ROM

                  1.1.2007

                  HRV

                  1.7.2013

                  State membre care au aderat după 1 iulie 2013

                  Data aderării

                  FRA – Mayotte

                  Orice dată începând cu 1.1.2014 (1)

         (1)  În temeiul Regulamentului (UE) nr. 1385/2013 al Consiliului din 17 decembrie 2013 de modificare a Regulamentelor (CE) nr. 850/98 și (CE) nr. 1224/2009 ale Consiliului și a Regulamentelor (CE) nr. 1069/2009, (UE) nr. 1379/2013, (UE) nr. 1380/2013 ale Parlamentului European și ale Consiliului, ca urmare a schimbării statutului Mayotte în raport cu Uniunea Europeană (JO L 354, 28.12.2013, p. 86).